|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Výzva na predloženie cenovej ponuky**pre zákazky realizované v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej aj „zákon o VO“)

|  |  |  |  |
| --- | --- | --- | --- |
| Názov verejného obstarávateľa | **Slovenská konsolidačná, a.s.**  |  |  |
| Poštová adresa | Cintorínska č. 21 |  |  |
| Mesto | Bratislava | PSČ | 814 99 |
| IČO | 35776005 |  |  |
| Kontaktná osoba | Ing. Lucia Buláková |  |  |
| e-mail | lbulakova@konsolidacna.sk  | Tel: 02/57 289 528 |

 |  |

1. **Predmet zákazky:**

Predmetom zákazky je vytvorenie integračného komponentu (ďalej aj „adaptér“ alebo „konektor“) na elektronické služby spoločných modulov a prístupových komponentov ústredného portálu verejnej správy (ďalej aj „ÚPVS“), ktorý bude umiestnený na internej infraštruktúre verejného obstarávateľa, vrátane súvisiacich služieb a zabezpečenie prevádzky existujúceho konektora do obdobia plynulého prechodu na konektor prevádzkovaný na vlastnej infraštruktúre Slovenskej konsolidačnej, a.s. (ďalej aj „SK, a.s.“ alebo „verejný obstarávateľ“).

1. **Popis existujúceho stavu:**

SK, a.s. bola v zmysle Licenčných dojednaní k zmluve o dielo zo dňa 24.11.2017 poskytnutá nevýhradná, územne vecne a časovo neobmedzená licencia na používanie integračného komponentu UPVS-ADAPTER, prostredníctvom ktorého SK, a.s. využíva vybrané elektronické služby spoločných modulov. Integračný komponent ÚPVS-ADAPTER je postavený nad Apache CXF knižnicou a jeho úlohou je odtieniť WSS (web security services) politiku pri volaní webových služieb v podobe SAML tokenov, vyžadovaných modulmi ÚPVS. Modul UPVS-ADAPTER je závislý od konkrétnych verzií použitých knižníc, ktorých verzie sú definované v rámci pom.xml buildovacieho nástroja MAVEN. Pri použití SOAP rozhrania je potrebné modul nasadiť na aplikačný server WildFly 9.0.2 Final.

Integračný komponent ÚPVS-ADAPTÉR je umiestnený v technologických priestoroch dátového centra Perpetuus.

Integračný komponent ÚPVS-ADAPTÉR zabezpečuje integrácie na nasledovné moduly ÚPVS v zmysle dohody o integračnom zámere (verejný obstarávateľ a NASES):

* integráciu na modul eDesk,
* integráciu na modul IAM,
* integráciu na modul CEP,
* integráciu na modul MEF,
* integráciu na modul MED,
* integráciu na modul MDURZ,
* integráciu na modul G2G,
* modul UPVS-ADAPTER zabezpečuje komunikáciu s modulom STS (Security Token Service)

a využíva nasledovné služby (v zmysle DIZ medzi SK, a.s. a NASES zo dňa 21.2.2018):

|  |  |  |
| --- | --- | --- |
| ***Popis eGov služby*** | ***Identifikátor využívanej IS/aplikačnej služby poskytovateľa*** | ***Forma prevedenia integrácie*** |
| Získanie SAML tokenu | Sluzba\_is\_158 | IAM/WS |
| Proces overenia žiadateľa služby | Sluzba\_is\_163 | IAM/WS |
| Proces odoslania podania súvisiacich s agendou na OVM | Sluzba\_is\_1369 | G2G/WS |
| Proces doručovania podania | Sluzba\_is\_1358 | eDESK/WS |
| Služby eForm | Sluzba\_is\_183Sluzba\_is\_173 | eForm/WS |
| Zápis registratúrneho záznamu do MDURZ | Sluzba\_is\_771 | MDURZ/WS |
| Prevzatie registratúrneho záznamu z MDURZ | Sluzba\_is\_772 | MDURZ/WS |
| Informatívne overenie podpisu v CEP | Sluzba\_is\_1371 | CEP/WS |
| Podpisovanie v CEP | Sluzba\_is\_1370 | CEP/WS |

Prevádzková podpora na existujúci ÚPVS-ADAPTER je poskytovaná na základe platnej Zmluvy o poskytovaní služieb prevádzkovej podpory uzatvorenej so spoločnosťou DEBTEC a.s. (pôvodné obchodné meno: MERCUDO a.s.) zo dňa 25.10.2019 s cenou plnenia 19 200 EUR bez DPH na obdobie 12 mesiacov, tzn. do 30.10.2020. Link na Centrálny register zmlúv: <https://www.crz.gov.sk/index.php?ID=4282931&l=sk>

1. **Špecifikácia predmetu:**

Cieľom integračného zámeru je využiť existujúcu funkcionalitu ÚPVS pre integráciu interných systémov SK, a.s. napojením na nasledovné moduly ÚPVS:

1. eDesk - modul elektronických schránok,
2. IAM - autentifikačný modul,
3. CEP - modul centrálnej elektronickej podateľne,
4. MEF - modul elektronických formulárov (eForm),
5. MED - modul elektronického doručovania,
6. MDURZ - modul dlhodobého uchovávania registratúrnych záznamov,
7. G2G - modul komunikačných rozhraní a riadenia procesov,

Súčasťou predmetu zákazky je vytvorenie integračného komponentu na ÚPVS a poskytnutie nasledovných služieb v rozsahu:

1. Spracovanie Dohody o integračnom zámere (DIZ) medzi konzumentom Slovenská konsolidačná, a.s. a „Národná agentúra pre sieťové a elektronické služby“ (NASES) o prepojení modulov ÚPVS a systémov konzumenta Slovenská konsolidačná, a.s.,
2. Vytvorenie a zaregistrovanie certifikátu technického užívateľa (TU) podľa špecifikácie z Integračných scenárov pre potreby využitia služby STS (rozhranie autentifikačného modulu) – prístup k rozhraniam ÚPVS pod technickým užívateľom v zmysle metodického usmernenia „Metodické usmernenie č. 1/2016“ spoločnosti NASES,
3. Nastavenie zastupovania technického účtu na príslušnú identitu subjektu konzumenta Slovenská konsolidačná, a.s.,
4. Nakonfigurovanie elektronickej schránky konzumenta Slovenská konsolidačná, a.s. spočívajúcej v nastavení prístupov, oprávnení a vytvorenie priečinkov, vrátane možnosti automatizovaného potvrdzovania doručeniek a sťahovania/odosielania správ do/z elektronického informačného systému na správu registratúry - "systém IIS MIS - Elektronická registratúra" - v zmysle požiadaviek SK, a.s.,
5. Spolupráca pri vytvorení infraštruktúrneho prepojenia medzi konzumentom Slovenská konsolidačná, a.s. a ÚPVS prostredím FIX – Testovacie prostredie (prostredie pre integrátorov pre potreby testovania integrácií) a PROD – Produkčné prostredie,
6. Zabezpečenie integračného komponentu pre automatizovanú autentifikáciu voči službe STS prostredníctvom technického užívateľa pri volaní jednotlivých modulov ÚPVS (IAM, EKR – synchrónne rozhranie modulu eDesk, G2G, MEF, MED, CEP a MDURZ) v rámci integračných scenárov.
7. Po ukončení vývoja je potrebné realizovať vypracovanie pozitívnych aj negatívnych testovacích scenárov na UAT (user acceptance testing),
8. Vykonanie UAT testovania integrácie a vypracovanie akceptačného protokolu,
9. Vypracovanie dokumentu „Prechod do produkcie“, vrátane vytvorenia certifikátov, zaregistrovania technického účtu na ÚPVS a konfigurácie schránky v zmysle požiadaviek NASES,
10. Sledovanie usmernení a metodík k integráciám príslušných komponentov informačného systému Slovenská konsolidačná, a.s. (ISSK) a spracovávanie návrhov zmien,
11. Zabezpečenie projektového manažéra integrácie na ÚPVS.

Súčasťou predmetu zákazky je zabezpečenie prevádzky existujúceho Integračného komponentu ÚPVS-ADAPTÉR do doby podľa bodu i. predchádzajúceho odseku. ÚPVS-ADAPTÉR je prevádzkovaný v zmysle platnej Zmluvy o poskytovaní služieb prevádzkovej podpory zo dňa 25.10.2019 (prevádzka v dátovom centre Perpetuus) uzatvorenej so spoločnosťou DEBTEC a.s. (pôvodné obchodné meno: MERCUDO a.s.). Zmluva je účinná do 30.10.2020. Zabezpečenie akejkoľvek súčinnosti zo strany existujúceho dodávateľa, tzn. spoločnosti DEBTEC a.s. je plne v kompetencii a zodpovednosti uchádzača.

Zabezpečenie služieb servisu a podporu prevádzky UPVS komponentu na obdobie 12 mesiacov v rozsahu:

* + 1. dodávky aktualizačných verzií aplikačného softvéru,
		2. legislatívne aktualizácie existujúcej funkcionality a zabezpečenie zhody s platnou všeobecne záväznou legislatívou SR,
		3. poskytovanie služieb „upgrade“ (aktualizácia) so súvisiacimi sprievodnými službami (popis aktualizácie, konzultácie k aktualizáciám, dodanie aktualizácie na CD/DVD/USB, emailom alebo prístupom na webové stránky zhotoviteľa za účelom stiahnutia aktualizácie). Aktualizácia sa môže týkať samotného dodaného produktu alebo niektorej súčasti tretích strán (zmena v elektronických formulároch, zmena v rozhraniach ÚPVS a NASES, zmena v niektorom z modulov, na ktorý budeme integrovaný a má dopad na funkcionalitu dodaného predmetu zákazky a iné súvisiace služby),
		4. poskytovanie konzultácií a podpory k prevádzkovaným programom, ktoré sú predmetom zákazky,
		5. metodická a prevádzková podpora (sledovanie usmernení a metodík k integráciám príslušných komponentov),
		6. služby hot-line poskytované počas pracovných dní v termíne od 8:00 – 16:00 hod.,
		7. odstraňovanie nahlásených problémov s funkčnosťou aplikačného programového vybavenia, po nahlásení problému je potrebné začať práce na riešení požiadavky (problému) v lehote do 8 hodín od zaznamenania problému. Odstránenie prípadných závad najneskôr do 24 hodín od nahlásenia požiadavky.
1. **Zmluvné podmienky:**

Po vyhodnotení ponúk uchádzačov bude s úspešným uchádzačom uzatvorená Zmluva o dielo, ktorej záväzný návrh uvedený v **Prílohe č. 2** tejto Výzvy. Nakoľko úspešný uchádzač bude prichádzať do styku s osobnými údajmi, verejný obstarávateľ vyžaduje aj uzatvorenie Zmluvy o spracúvaní osobných údajov, ktorej záväzný návrh je spolu s jej prílohami č. 1 až č. 4 uvedený v **Prílohe č. 3** tejto Výzvy. Návrh Prílohy č. 3 návrhu Zmluvy o spracúvaní osobných údajov je súčasťou Ponuky podľa bodu 5. tejto Výzvy. **Uchádzač je povinný vypracovať a predložiť** podľa bodu 5. písm. c) tejto Výzvy návrh Prílohy č. 3 návrhu Zmluvy o spracúvaní osobných údajov, v ktorom uvedie rozsah bezpečnostných, technických a organizačných opatrení, ktoré sa uchádzač zaväzuje prijať a dodržiavať počas spracúvania osobných údajov v prípade, ak s ním verejný obstarávateľ uzavrie Zmluvu o dielo a Zmluvu o spracúvaní osobných údajov. Text návrhu Prílohy č. 3 návrhu Zmluvy o spracúvaní osobných údajov, ktorý je uvedený v Prílohe č. 3 tejto Výzvy, je iba ilustratívny. V prípade, ak uchádzač nepredloží žiadny návrh Prílohy č. 3 návrhu Zmluvy o spracúvaní osobných údajov podľa bodu 5. písm. c) tejto Výzvy, alebo v prípade, ak uchádzač predloží iba ilustratívny návrh Prílohy č. 3 návrhu Zmluvy o spracúvaní osobných údajov, ktorý je uvedený v Prílohe č. 3 tejto Výzvy, uchádzač nesplní podmienky tejto Výzvy.

1. **Ponuka:**

V nadväznosti na uvedené si Vás dovoľujeme požiadať o predloženie ponuky na predmet zákazky.

***Ponuka musí obsahovať:***

1. Základné identifikačné údaje uchádzača v zmysle **Prílohy č. 1.**
2. Cenovú ponuku predloženú v zmysle **Prílohy č. 1.**
3. Uchádzačom vypracovaný návrh prílohy č. 3 Zmluvy o spracúvaní osobných údajov, ktorý je uvedený **v Prílohe č. 3** tejto Výzvy, v ktorom uchádzač uvedie technické, bezpečnostné a organizačné opatrenia na zabezpečenie ochrany osobných údajov, ktoré musí spĺňať ešte pred spracúvaním osobných údajov v súlade s návrhom Zmluvy o spracúvaní osobných údajov,
4. Uchádzač preukáže (scan), že dodal 3 zákazky na integráciu na základné moduly ústredného portálu verejnej správy, formou čestného prehlásenia a zoznamu subjektov s uvedením názvu organizácie, kontaktnej osoby a rozsah modulov, ktoré boli predmetom integrácie na ÚPVS.
5. Doklad (sken) o oprávnení uchádzača poskytovať službu podľa § 32 ods. 1 písm. e) zákona

o VO, ktorý zodpovedá predmetu zákazky.

1. Čestné prehlásenie (sken) o skutočnosti, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu v zmysle ustanovenia § 32 ods. 1 písm. f) zákona o VO. Čestné prehlásenie musí byť podpísané štatutárnym zástupcom uchádzača, alebo iným zástupcom uchádzača, ktorý je oprávnený konať v jeho mene.
2. **Kritérium na hodnotenie ponúk:**

Kritériom na hodnotenie ponúk je najnižšia cena v zmysle Prílohy č. 1. za celý predmet zákazky opísaný v bodoch 1. až 3. tejto Výzvy.

1. **Miesto dodania predmetu zákazky:**

Cintorínska 21, 814 99 Bratislava 1

1. **Kontaktná osoba vo veciach obsahovej stránky predmetu zákazky:**

Ing. Lucia Buláková, tel. 02/57 289 528, e-mail: lbulakova@konsolidacna.sk

1. **Lehota na predkladanie ponúk:**

**12.10.2020 do 12.00 hod.**

1. **Forma a spôsob predloženia ponúk:**

Ponuky žiadame doručiť e-mailom na adresu: obstaravanie@konsolidacna.sk

1. **Dôvody zrušenia zadania zákazky:**

Ak nebola predložená ani jedna ponuka,

ak ani jeden z uchádzačov nesplnil podmienky výzvy,

ak ani jedna z ponúk nevyhovuje požiadavkám verejného obstarávateľa,

ak sa zmenili okolnosti, za ktorých bolo obstarávanie vyhlásené.

Verejný obstarávateľ si vyhradzuje právo odmietnuť všetky predložené ponuky.

Verejný obstarávateľ neuzavrie zmluvu o poskytovaní služieb s uchádzačom, ktorý nespĺňa podmienky účasti podľa § 32 ods. 1 písm. e) a f) zákona o VO, alebo ak u neho existuje dôvod na vylúčenie podľa § 40 ods. 6 písm. f) zákona o ZVO. Ustanovenie § 11 zákona o ZVO tým nie je dotknuté.

Príloha č. 1: Cenová ponuka,

Príloha č. 2: návrh Zmluvy o dielo

Príloha č. 3: návrh Zmluvy o spracúvaní osobných údajov vrátane jej príloh č. 1 až č. 4.